‘ಸಲಗ’ ಪ್ರೀ-ರಿಲೀಸ್ ಕಳೆ ಹೆಚ್ಚಿಸಲಿದ್ದಾರೆ ಪವರ್ ಸ್ಟಾರ್ ಪುನೀತ್ ರಾಜ್‍ಕುಮಾರ್

ಗಂಧದ ಗುಡಿಯಲ್ಲಿ ‘ಸಲಗ’ ಚಿತ್ರದ ಸೌಂಡ್ ದಿನದಿಂದ ದಿನಕ್ಕೆ ಜೋರಾಗ್ತಿದೆ. ಚಿತ್ರದ ಪ್ರಮೋಷನಲ್ ಕಾರ್ಯಕ್ರಮದಲ್ಲಿ ಚಿತ್ರತಂಡ ಸಿಕ್ಕಾಪಟ್ಟೆ ಬ್ಯುಸಿಯಾಗಿದ್ದು, ಇದರ ಬೆನ್ನಲ್ಲೇ ಅದ್ದೂರಿ ಪ್ರಿರಿಲೀಸ್ ಕಾರ್ಯಕ್ರಮಕ್ಕೆ ಟೀಂ ಸಲಗ ಪ್ಲ್ಯಾನ್ ಮಾಡಿಕೊಂಡಿದೆ. ಅಕ್ಟೋಬರ್ 10ರಂದು ನಡೆಯಲಿರುವ ಈ ಕಾರ್ಯಕ್ರಮಕ್ಕೆ ಪವರ್ ಫುಲ್ ಕಳೆ ನೀಡಲು ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಆಗಮಿಸುತ್ತಿದ್ದಾರೆ.

ಹೌದು, ಅಕ್ಟೋಬರ್ 10ರಂದು ತೆರೆ ಮೇಲೆ ಅಬ್ಬರಿಸಲು ‘ಸಲಗ’ ಸಕಲ ಸಿದ್ಧವಾಗಿದೆ. ನಾಡಹಬ್ಬದಂದೇ ಸಲಗನ ದರ್ಬಾರ್ ಚಿತ್ರಮಂದಿರಗಳಲ್ಲಿ ಶುರುವಾಗಲಿದ್ದು, ಅದಕ್ಕೂ ಮುನ್ನ ಪ್ರೀ- ರಿಲೀಸ್ ಕಾರ್ಯಕ್ರಮ ಹಮ್ಮಿಕೊಂಡಿದೆ ಚಿತ್ರತಂಡ. ಈ ಕಾರ್ಯಕ್ರಮಕ್ಕೆ ಚಂದನವನದ ಸ್ಟಾರ್ ನಟ ನಟಿಯರು,ರಾಜಕೀಯ ನಾಯಕರು ಆಗಮಿಸಲಿದ್ದಾರೆ.

ಈಗಾಗಲೇ ಚಿತ್ರತಂಡ ಮಾಜಿ ಮುಖ್ಯಮಂತ್ರಿ ವಿರೋಧ ಪಕ್ಷದ ನಾಯಕ ಸಿದ್ದರಾಮಯ್ಯ ಅವರನ್ನು ಕಾರ್ಯಕ್ರಮಕ್ಕೆ ಆಹ್ವಾನಿಸಿದೆ. ಇದರ ಬೆನ್ನಲ್ಲೇ ಚಿತ್ರತಂಡ ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಭೇಟಿಯಾಗಿ ಕಾರ್ಯಕ್ರಮಕ್ಕೆ ಆಹ್ವಾನ ಕೋರಿದೆ. ಸಲಗ ಚಿತ್ರದ ಆರಂಭದಿಂದಲೂ ಚಿತ್ರತಂಡಕ್ಕೆ ಸಾಥ್ ನೀಡುತ್ತಾ ಬಂದಿರುವ ಪವರ್ ಸ್ಟಾರ್ ಚಿತ್ರತಂಡದ ಸಂತಸವನ್ನು ಹೆಚ್ಚಿಸಿದ್ದು, ಇದೀಗ ಕಾರ್ಯಕ್ರಮಕ್ಕೆ ಬರುವ ಮೂಲಕ ಚಿತ್ರತಂಡಕ್ಕೆ ಪವರ್ ಫುಲ್ ಸಾಥ್ ನೀಡುತ್ತಿದ್ದಾರೆ.

ದುನಿಯಾ ವಿಜಿ ಮೊದಲ ನಿರ್ದೇಶನವಾದ್ದರಿಂದ ಅವರ ಡೈರೆಕ್ಷನ್ ಸ್ಟೈಲ್, ವಿಜಿ ಹಾಗೂ ಡಾಲಿ ಜುಗಲ್ಬಂದಿ ಚಿತ್ರದಲ್ಲಿ ಹೇಗಿರಬಹುದೆಂದು ಚಿತ್ರ ಪ್ರೇಮಿಗಳು ಕಾತುರದಿಂದ ಕಾಯುತ್ತಿದ್ದಾರೆ. ವಿಜಿ ಅಭಿಮಾನಿ ಬಳಗವಂತೂ ಬಿಡುಗಡೆಗೂ ಮುನ್ನವೇ ಸಲಗವನ್ನು ತೇರು ಹೊತ್ತು ಸಂಭ್ರಮಿಸುವಂತೆ ಆರಾಧನೆ ಮಾಡೋಕೆ ಶುರುವಿಟ್ಟಿದ್ದಾರೆ.

ಚಿತ್ರದ ಯಶಸ್ಸಿಗೆ ಪೂಜೆ ಪುನಸ್ಕಾರದ ಜೊತೆ ಹರಕೆ ಕೂಡ ಹೊತ್ತಿದ್ದಾರೆ. ಇನ್ನೂ ಕೆಲವರು ಟ್ಯಾಟೂ ಹಾಕಿಸಿಕೊಂಡು ಸಲಗ ಸಿನಿಮಾ ಮೇಲಿನ ಅಭಿಮಾನ ತೋರುತ್ತಿದ್ದಾರೆ. ಹೀಗೆ ಸಖತ್ ಕ್ರೇಜ್ ಕ್ರಿಯೇಟ್ ಮಾಡಿರುವ ಸಲಗ ಸದ್ಯದಲ್ಲೇ ಟ್ರೇಲರ್ ಬಿಡುಗಡೆ ಮಾಡಿ ಇನ್ನಷ್ಟು ಕಿಕ್ ಕೊಡಲು ರೆಡೆಯಾಗಿದೆ. ಇದನ್ನೂ ಓದಿ: ‘ಸಲಗ’ ಕ್ರೇಜ್ ಭಲೇ ಜೋರು- ಭಕ್ತಗಣಕ್ಕೆ ಶರಣೆಂದ ಬ್ಲ್ಯಾಕ್ ಕೋಬ್ರಾ

ಚಿತ್ರದಲ್ಲಿ ವಿಜಿ ರೌಡಿ ಪಾತ್ರಕ್ಕೆ ಬಣ್ಣಹಚ್ಚಿದ್ರೆ ಡಾಲಿ ಪೊಲೀಸ್ ಅವತಾರ ತೊಟ್ಟಿದ್ದಾರೆ. ಸಂಜನಾ ಆನಂದ್ ನಾಯಕಿಯಾಗಿ ಮಿಂಚಿದ್ದು, ಚರಣ್ ರಾಜ್ ಮಾಸ್ ಮ್ಯೂಸಿಕ್, ಮಾಸ್ತಿ ಸಂಭಾಷಣೆ, ಶಿವ ಸೇನ ಕ್ಯಾಮೆರಾ ವರ್ಕ್ ಚಿತ್ರಕ್ಕಿದೆ. ಕೆ.ಪಿ ಶ್ರೀಕಾಂತ್ ನಿರ್ಮಾಣದಲ್ಲಿ ಮೂಡಿ ಬರ್ತಿರುವ ಸಲಗ ಅಕ್ಟೋಬರ್ 14ಕ್ಕೆ ಚಿತ್ರಮಂದಿರದ ಕದ ತಟ್ಟಲಿದೆ.

ಅಕ್ಟೋಬರ್ 10 ರಂದು ನಡೆಯಲಿರುವ #Salaga ಚಿತ್ರದ ಅದ್ದೂರಿ ಪ್ರಿರಿಲೀಸ್ ಕಾರ್ಯಕ್ರಮಕ್ಕೆ ಪವರ್ ಫುಲ್ ಸಾಥ್ ಸಿಗಲಿದ್ದು, ಚಿತ್ರತಂಡ @PuneethRajkumar ಅವರನ್ನು ಆಹ್ವಾನಿಸಿದೆ.@Dhananjayaka @OfficialViji @kp_sreekanth @charanrajmr2701 @itssanjanaanand #Jaysoorya pic.twitter.com/pkuKT2mnTj

— PublicTV (@publictvnews) October 7, 2021